पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर को जिस एंगल से देखो, उसी में इसकी तीव्रता दिखेगी। चेस्ट सीटी स्कैन और डिजिटल एक्सरे का आंकड़ा ही ले लो। जिला अस्पताल की सीटी स्कैन मशीन पर एक महीने में 766 जांच में से 650 चेस्ट की ही थी। गत चार दिन में तो 100 प्रतिशत लोग इसी के लिए आए। डिजिटल एक्सरे करवाने वालों की तादाद तो प्रतिदिन 100 है। इससे कक्ष के दरवाजे पर दो घंटे तक भीड में रहना भी मजबूरी बना है।
सुबह अस्पताल खुलने से पहले से ही लाइनें लग जाती है। दाे से तीन घंटे में मरीज का नंबर आता है। सीटी स्कैन एवं एक्सरे करने वाली टीम बिना रुके घंटों काम कर रही है। कई मरीज तो ठीक होते हुए भी खुद जल्दी गंभीरता का अंदाजा लगाने तो कई डाक्टर्स की सलाह से चेस्ट सीटी कराने आते हैं। ताकि उपचार जल्द शुरू हो। प्रतिदिन 70 से 80 सीटी स्कैन तथा 100 एक्सरा हो रहे हैं। सामान्य दिनों में औसत रोज 10 सीटी स्कैन हाेती थीं, मार्च से इसमें बढ़ोतरी होने लगी। जो अब आठ गुना तक पहुंच गई।
एक्सरे फ्री, सीटी स्कैन के सरकारी अस्पताल में 950 लगते है लेकिन निजी में दो हजार रुपए
सरकारी अस्पतालों में निशुल्क जांच योजना तहत एक्सरे निशुल्क हैं। सीटी स्कैन की रेट 950 रुपए है। भामाशाह सहित अन्य सरकारी याेजना से संबंधी लाेगाें की निशुल्क भी हाेती है। इसी कारण सरकारी अस्पताल में भीड़ बढ़ी है। हालांकि कई सक्षम और साधारण लोग भी प्राइवेट सेंटर्स पर जाते हैं। जहां सीटी स्कैन की रेट करीब दाे हजार रुपए है।
रेडियोलॉजी में 11 में से 9 पद खाली, 71 वर्षीय रिटायर सिमलोट दे रहे सेवा
जिला अस्पताल में इन दिनों 100 प्रतिशत सीटी स्कैन चेस्ट की ही हो रही है। मई के पहले चार दिन क्रमश: 44, 81, 44 व व 90 लोगों की हुई। एक्सरे क्रमश: 99 में से 70, 42 में से 26, 97 में से 66 व 99 में से 70 चेस्ट का डिजीटल हुआ। इधर लोड बढ़ने के बावजूद रेडियोलॉजी विभाग में 11 में से 9 पद खाली है। प्रमुख कार्मिक कैलाशचंद्र तेली को 71 वर्षीय सेवानिवृत कर्मचारी ज्वालास्वरूप सिमलोट प्रतिदिन घंटों मदद करते हैं। अभी एक तरह से सीटी स्कैन इंचार्ज भी वे ही है। ऐसे में अस्पताल ने उनको अनबुंधित भी किया। अब अर्जेंट टेम्प्रेरी बेसिस और कार्मिक लगाने की तैयारी भी है।
ऐसी बढ़ रहा सीटी स्कैन व एक्सरे कराने का ग्राफ, सीधे चेस्ट का कितने लाेग करा रहे
महीना सीटी स्कैन/ चेस्ट एक्सरे/ चेस्ट
जनवरी 344/88 2942/2000
फरवरी 260/ 44 3039/2374
मार्च 328/76 3673/2711
अप्रैल 766/650 2928/ 2000
दूसरा पहलू: एक सीटी स्कैन 300-400 चेस्ट एक्सरे के बराबर, कैंसर का खतरा
अखिल भारतीय आयुर्विज्ञान संस्थान (एम्स) के अधिकारियाें ने हाल में जारी बयान में कहा है कि ‘कई लोग कोरोना संक्रमित होने के बाद सीटी स्कैन करा रहे हैं। बिना जरूरत सीटी स्कैन से नुकसान उठाना पड़ सकता है। एक सीटी स्कैन 300 से 400 चेस्ट एक्स-रे के समान है। युवा अवस्था में बार-बार सीटी स्कैन से बाद में कैंसर का खतरा बढ़ सकता है। खुद को बार-बार रेडिएशन के संपर्क में लाने से नुकसान हो सकता है। ऑक्सीजन सेचुरेशन सामान्य होने व हल्के संक्रमण पर सीटी स्कैन का कोई औचित्य नहीं है। मध्यम या गंभीर संक्रमण की सूरत में डाॅक्टरी परामर्श पर ही कराना चाहिए।
एक्सपर्ट राय - क्यों कराते हैं चेस्ट सीटी स्कैन, डाॅक्टर मरीज की कंडीशन देखकर ही देते हैं सलाह
गत बार के मुकाबले इस बार काेराेना ज्यादा घातक है। फेफड़ाें पर तेजी से अटैक कर रहा है। यदि संदिग्ध राेगी की आरपीसीआर जांच में देरी और लक्षण गंभीर दिखते हैं तो डाक्टर उसे चेस्ट सीटी स्कैन की सलाह देते हैं। ताकि समय रहते पता चल जाएं कि फेफड़ाें में इंफेक्शन कितना है। इसमें 0 से 8 तक स्कोर सामान्य, 8 से 15 मध्यम और 15 से 25 का स्काेर गंभीर माना जाता है। रिपोर्ट भी जल्द मिल जाती है। दूसरा विकल्प डिजिटल एक्सरा है। इससे भी काफी कुछ संकेत मिल जाते हैं पर निमाेनिया बारीकी से नहीं दिखता तो सीटी स्कैन की सलाह देते हैं।
डाॅ मनीष वर्मा, डिप्टी कंट्राेलर, जिला अस्पताल
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hne_Deva mai_Deva bho_Deva mai_Deva awa_Deva hne_Deva hin_Deva hin_Deva hin_Deva bho_Deva zho_Hant eng_Latn